Napapiirin sankarit -elokuvista tuttu auto on kaupan - some innostui myynti-ilmoituksesta - Uutiset - Radio City
20.06.2018 10:00 - Reija Saarinen - Luettu 972 kertaa
Myynti-ilmoitus on saanut somessa aikaan melkoista pöhinää.
Napapiirin sankarit -elokuvista tuttu tuunattu Hyundai on nyt mahdollista saada itselleen. Huuto.netistä löytyy nimittäin ilmoitus, jonka mukaan näyttävä menopeli on todellakin myynnissä.
"Nyt myynnissä uniikki Napapiirin sankarit 2 & 3 -elokuvissa kuvauskäytössä ollut sähkönsininen, palkitun Perttu Papusen maalaama tuning-coupe. Auto on katsastettu keväällä ja on ajokunnossa. Elokuvaa varten kuvatusta kohtauksesta on jäänyt jälkiä sisäpuolen penkkeihin sekä kojelautaan, joten auton sisäpuoli kaipaa uusimista. Ulkopuolelta auto on moitteettomassa kunnossa. Takakontissa on kaksi kappaletta SPL Dynamics S-6004-vahvistinta ja yksi S-1200D vahvistin sekä lasikantinen tupla-subwoofer. Auton rekisterikilvessä lukee LER-55," tekstissä muun muassa todetaan.
Ilmoituksesta on tehty pieni versio myös someen, josta löytyy näyttävä video. Kyseinen pätkä onkin saanut somessa aikaan melkoista pöhinää. Sitä on katsottu reilut 5000 kertaa ja kommenttejakin on kertynyt melkoinen määrä.
"Kehtaiskohan tuon ostaa"
"Siinä olis isännälle uusi tuunattava."
Lähteet: Facebook, Huuto.net